**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Καλή επιτυχία στην Ελληνική Ομάδα στους Παραολυμπιακούς Αγώνες «Ρίο 2016»!**

Η Εθνική Συνομοσπονδία Ατόμων με Αναπηρία (Ε.Σ.Α.με.Α.), που εκπροσωπεί τα άτομα με αναπηρία, χρόνιες παθήσεις και τις οικογένειές τους στην Ελλάδα, δηλώνει την περηφάνεια της για την ελληνική ομάδα των αθλητών και αθλητριών με αναπηρία που συμμετέχουν στους Παραολυμπιακούς του Ρίο!

Σήμερα Τετάρτη (18:05 ώρα Ρίο, 00:05 ώρα Ελλάδας 8/9) στο Μαρακανά, θα πραγματοποιηθεί η τελετή έναρξης των Αγώνων. Θα μεταδοθεί απευθείας τηλεοπτικά από την κρατική τηλεόραση (ΕΡΤ2) στις 00:05 ξημερώματα Πέμπτης. Στους 15ους Παραολυμπιακούς Αγώνες συμμετέχουν περισσότεροι από 4.500 αθλητές από 162 χώρες.

Στους αθλητές, στους προπονητές, στις οικογένειές τους και σε όσους τους υποστηρίζουν ευχόμαστε κάθε επιτυχία! Όλες μας οι ευχές μαζί σας, θα σας παρακολουθούμε και ξέρουμε ότι θα γυρίσετε νικητές!

**Γνωρίστε τους αθλητές και τις αθλήτριες που συμμετέχουν**

[**http://www.eaom-amea.gr/portal/enimerosi/1081-i-elliniki-omada-gia-tous-paraolympiakoys-agones-rio-2016**](http://www.eaom-amea.gr/portal/enimerosi/1081-i-elliniki-omada-gia-tous-paraolympiakoys-agones-rio-2016)